text: Morgen-røveri på tanken
  04 oktober 2012 kl. 07.33
  Kort før klokken fire torsdag morgen var der røveri på Shell-tanken på Strandby Plads i Esbjerg.
  Klokken 03:48 kom en mand ind på tanken, hvor han truede den enlige ekspedient med en skruetrækker. Han ville have penge, og dem fik han i en hvid pose. Beløbets størrelse er ikke oplyst.
  Syd- og Sønderjyllands Politi beskriver tyven som mellem 40 og 50 år. Han trængte til at blive barberet! 
  Tyven var iført en grøn jakke, blå cowboybukser og hvide sko. Politiet modtager gerne oplysninger på tlf. 114.
  